kardosdrur/scandi-wiki huggingface dataset:
Medicon Valley Alliance

Medicon Valley Alliance (MVA) er en dansk-svensk life science klyngeorganisation etableret i 1997 af Københavns Universitet og Lunds Universitet under navnet Medicon Valley Academy. Navnet Medicon Valley, der er inspireret af Silicon Valley, dækker geografisk det østlige Danmark (Sjælland og øerne) og det sydlige Sverige (Region Skåne). Organisationen Medicon Valley Alliance er en non-profit virksomhed registreret i Danmark og med kontor i Ørestad, og har mere end 300 medlemmer, hvoraf langt størstedelen er private danske, svenske, nordiske og europæiske life science relaterede virksomheder med interesse for forskning, udvikling, salg og service målrettet regionens life science øko-system.

MVA arrangerer minikonferencer, netværksmøder, godmorgen-møder m.v. og søger at skabe mødes- og markedspladser for life science stakeholders i regionen, ligesom MVA driver netværk inden for områderne onkologi, R&D, Medtech og microbiome. MVA fungerer derudover som projekthus for life science relaterede forsknings- og udviklingsprojekter og projektansøgninger med deltagelse af partnere i  Øresundsregionen. 

Bestyrelsesformand siden 2015 er Søren Bregenholt, CEO Alligator Bioscience. CEO siden 2021 er Anette Stenberg.

Referencer

Eksterne henvisninger 
 Hjemmeside for Medicon Valley Alliance

Etableret i 1997
Organisationer fra Danmark
Organisationer fra Sverige
The Open Group Architecture Framework

The Open Group Architecture Framework (TOGAF) er et framework for enterprisearkitektur, der giver en tilgang til at designe, planlægge, implementere og styre en virksomheds it-arkitektur. TOGAF er en abstrakt tilgang til design. Det bliver typisk modelleret på fire niveauer: forretning, applikation, data og teknologi. Det er meget afhængigt af modularisering, standardisering og allerede eksisterende, velprøvede teknologier og produkter.

TOGAF blev udviklet fra 1995 af Open Group baseret på det amerikanske forsvarsministeriums TAFIM. Fra og med 2016 hævder Open Group, at TOGAF bliver anvendt af 80 % af Global 50-virksomheder og 60 % af Fortune 500-virksomheder.

Se også 
 ArchiMate

Referencer

Eksterne henvisninger 
 

Softwarearkitektur
Standarder
Universal Business Language

Universal Business Language (UBL) er et åbent bibliotek af almindelige elektroniske XML-forretningsdokumenter til indkøb og transport såsom indkøbsordrer, fakturaer, logistik og følgesedler. UBL blev udviklet af et teknisk udvalg under OASIS med deltagelse af en række branchespecifikke datastandardiseringsorganisationer. UBL er designet til at tilslutte direkte til eksisterende styringspraksis for forretning, jura, revision og dokumentation. Det er designet til at afhjælpe genindtastning af data i eksisterende fax- og papirbaseret forretningskorrespondance og give små og mellemstore virksomheder en indgang til elektronisk handel.

UBL ejes af OASIS og er i øjeblikket tilgængeligt for alle uden beregning. UBL-biblioteket af forretningsdokumenter er et veludviklet opmærkningssprog med validatorer, forfattersoftware, parsere og generatorer. UBL version 2.0 blev godkendt som en OASIS-standard i oktober 2006. Version 2.1 blev godkendt som en OASIS-standard i november 2013 og en ISO-standard (ISO/IEC 19845:2015) i december 2015. Version 2.2 blev godkendt som en OASIS-standard i juli 2018. Version 2.1 er fuldt ud bagudkompatibel med version 2.0, men den tilføjer 34 nye dokumentskemaer og bringer det samlede antal forretningsdokumenttyper, der er defineret af UBL, op på 65. Version 2.2 er fuldt ud bagudkompatibel med version 2.1, og den tilføjer yderligere 16 dokumenttyper til et samlet antal på 81.

UBL kan spores tilbage til EDI-standarderne og andre afledte XML-standarder.

Ontologier bruges til at beskrive opmærkningssprog til forretningsarbejdsgange. UBL er blot én mulighed for at kortlægge elektroniske forretningsprocesser i en OWL-beskrivelse.

Referencer 

Standarder
Markup language
Brice Leverdez

Brice Leverdez (født 9. april 1986) er en fransk badmintonspiller.

Karriere 
Leverdez begyndte at spille badminton i en alder af 12 år, derefter i 2008, blev han medlem af Frankrigs badmintonlandshold.I 2005 vandt han bronzemedalje ved de europæiske junior badminton-mesterskaber i drenges double, sammen med Matthieu Lo Ying Ping.

Referencer

Eksterne henvisninger 
 

Badmintonspillere fra Frankrig
Badmintonspillere ved sommer-OL 2012
Badmintonspillere ved sommer-OL 2016
Badmintonspillere ved sommer-OL 2020
Poul Harder

Poul Jesper Harder (24. juni 1878 i Vejle - 29. marts 1931 i Hørsholm, var en dansk geolog og dr.phil.

Harder blev student ved Frederiksberg Gymnasium i 1896 og cand.polyt. i 1903. Allerede inden dette tidspunkt han var begyndt at studere geologi og var 1900-1916 assistent ved Danmarks Geologiske Undersøgelse, DGU. Allerede i 1900 publicerede han sit første arbejde om de kvartære lag ved Tønder, som blev et led i hans studie af eemlagets fauna og dets stratigrafi. Han deltog  også i geologisk kortlægningsarbejde og undersøgelser på Sydøstfyn og Langeland, blandt andet ved Ristinge klint, hvor han deltog i udredningen af eemlagenes (cyprinalerets) lejringsforhold. 

Han helligede sig derefter først og fremmest kvartærgeologien og dele af den dynamiske geologi, og foretog i 1905 studierejser til Tyskland og Østrig, samt geologiske forskningsrejser til Grønland og Island. I 1908 blev han dr.phil med doktorafhandlingen En østjydsk israndslinje og dens indflydelse paa vandløbene. Harder var formand for Dansk Geologisk Forening 1909-1910. Fra 1912 var han docent i mineralogi og geologi ved Den Polytekniske Læreanstalt, samt fra 1919 frem til sin død desuden lærer i geologi ved Statens Lærerhøjskole. Blandt hans øvrige udgivelser kan fremhæves Palæocen ved Rugaard i Jylland og dets Fauna (sammen med Karl A. Grönwall), 1907 samt De oligocæne Lag i Jærnbanegennemskæringen ved Aarhus Station (1913).

I 1922 publicerede Harder sit sidste arbejde, Om Grænsen mellem Saltholmskalk og Lellinge Grønsand, hvilket han fik hård kritik for i videnskabelige kredse, og som gav anledning til en bitter strid 1923-1924 om såkaldt prioritetsret med Alfred Rosenkrantz, som endnu var studerende, men som tidligere var begyndt undersøgelse ved Sundkrogen (Københavns Frihavn). Dette blev slutningen for Harders videnskabelige virke; han meldte sig i 1923 ud af Dansk Geologisk Forening og hans igangværende arbejde med fjerde oplag af N.V. Ussings Danmarks Geologi blev aldrig afsluttet (tredje oplag havde han udgivet i 1913). I 1925 blev han dog medlem af Indenrigsministeriets komité for Videnskabelige Undersøgelser på Grønland.

Kilder og henvisninger 
 Poul Harders nekrolog af S.A. Andersen i Meddelelser fra Dansk Geologisk Forening, Bind 8, Hæfte 1, s. 127-128 (1931), https://2dgf.dk/xpdf/bull-1931-8-1-127-128.pdf
 Erik Kristiansen og S.A. Andersen: Poul Harder i Dansk Biografisk Leksikon på lex.dk. Hentet 7. november 2020 fra https://biografiskleksikon.lex.dk/Poul_Harder
 
 Om "Poul Harder: En østjydsk Israndslinie og dens Indflydelse paa Vandløbene", af O. B. Bøggild i Geografisk Tidsskrift, Bind 19 (1907 - 1908)

Geologer fra Danmark

Personer fra Vejle
Ansatte ved Danmarks Tekniske Universitet
Modtagere af Københavns Universitets guldmedalje
Staunings Ø

Staunings Ø er den ene af to store, langstrakte halvøer med lave klitter, der ligger som forvoksede revler i Køge Bugt  ved Jersie Strand, mellem Solrød Strand og Køge i Solrød Kommune.
Siden 1999 har området omkring  Staunings Ø og kystarealet Jersie Strand lige overfor den og småøer og Jersie Strandpark, i alt op imod 60 hektar været omfattet af  naturfredning, og er en del af  Natura 2000-område nr. 147 Ølsemagle Strand og Staunings Ø, og hele dette,  samt havet ud for, i alt ca. 7-800 hektar, er også beskyttet som natur- og vildtreservat.

Beskrivelse af området
Selve Staunings Ø er en ca. 2 km lang halvø (barriereø), skabt af vandrende materiale i bugten, der lægger sig parallelt med kysten som en lang revle eller odde, og skaber en afskærmet lagunesø, som langsomt gror til med rørskov, og i det lange løb vil blive til sø, og senere mose, ligesom den fredede Karlstrup Mose lidt længere mod nord.

Mellem sandstrand og lagunesø løber en række lave klitter, både   med hjælme, marehalm og andre klitplanter, men også rynket rose, der arbejder målrettet på at dække alt.

Inde i land, mellem lagune og parcelhuse, løber en anden smal strimmel af fredningen med grussti og en del rørskov iblandet buskadser af rynket rose, Japansk Pileurt og andre, mere eller mindre indførte arter. En udmærket spadseretur med mulighed for at krydse lagunen på hele 3 broer.  Ved sydenden af fredningen løber Skensved Å ud.

Kilder og henvisninger

Fredede arealer i Danmark
Lokaliteter i Solrød Kommune
Inner city

Termet inner city er blevet brugt, især i USA, som en eufemisme for lav-indkomstboligområder i midtbyer eller centrummer. Sociologer bruger undertiden denne eufemisme som en formel betegnelse, og anvender udtrykket "inner city" på sådanne boligområder snarere end til geografiske centrale handelsdistrikter.

Ordet downtown bruges også til at beskrive inner cities eller centrum - primært i Nordamerika - af engelsktalende til at henvise til en bys kommercielle, kulturelle og ofte det historiske, politiske og geografiske hjerte, og er ofte sammenligneligt med dets centrale business-distrikt. På britisk engelsk bruges udtrykket "centrum" oftest, "centre-ville" på fransk, Stadtzentrum på tysk eller shìzhōngxīn (市中心) på kinesisk. De to udtryk bruges ligeligt fordelt i Canada. Et par amerikanske byer, såsom Philadelphia, bruger udtrykket "Center City".

Byfornyelse 
Byfornyelse, engelsk: urban renewal, (også kaldet uran regeneration i Storbritannien og urban redevelopment i USA) er et program for genopbygning af arealer, der ofte bruges til at tackle urbant forfald i byer. Byfornyelse er rydningen af forladte områder i indre byer for at rydde slumområder og skabe muligheder for en højere klasse af boliger, virksomheder og mere.

I Canada indførte regeringen i 1970'erne programmer til forbedring af nabolag, især i de indre byer/inner cities. Nogle indre byområder har forskellige steder også gennemgået den socioøkonomiske gentrificeringsproces, især siden 1990'erne.

Kilder 

Byer
Matthieu Lo Ying Ping

Matthieu Lo Ying Ping (kinesisk : 马修 · 罗英平, født 3. august 1986) er en fransk badmintonspiller.

Han er barn af en kinesisk far og en fransk mor. Han begyndte at spille badminton i en alder af 10 i Union St Bruno Club i Bordeaux, 4 år senere sluttede han sig til Espoir de Talence Bordeaux, og da han var 18 år sluttede han sig til Frankrig nationale badmintonhold hos INSEP.

Referencer

Eksterne henvisninger 
 

Badmintonspillere fra Frankrig
Personer fra Paris
Børneavisen

Børneavisen er en landsdækkende ugeavis målrettet børn mellem 9 og 12 år. Den udgives af JP/Politikens Hus, og første udgave kom på gaden 11. september 2018. Den bliver solgt både i abonnement og løssalg. Ved lanceringen blev Børneavisen godt modtaget af andre mediers anmeldere.

Ansvarshavende chefredaktør og direktør for Børneavisen har siden lanceringen været Louise Abildgaard Grøn, som tidligere har haft ansvaret for skoleaktiviteter i JP/Politikens Hus.

Børneavisen har til formål at sikre faktabaseret samfundsoplysning til børn i en tid, med fake news og hvor børnene primært får deres informationer fra sociale medier.  Den publicistiske mission er at bidrage til børns demokratiske og sociale dannelse, som ofte er under pres i takt med den stigende skærmtid. Indholdet i avisen skrives ud fra principperne i konstruktiv journalistik. Børneavisen bringer ofte nyheder, der også kan findes i voksenaviser, men som forklares og gøres forståelige for børn.

Børneavisens redaktion holder til i Jyllands-Postens mediehus på havnen i Aarhus.

Indhold 
Indholdet i avisen spænder bredt fra aktuelle nyheder til historiske baggrundhistorier, portrætter af kendte danskere og underholdning i form af quizzer, vitser og tegneserier. Hver uge bringes desuden en opskrift på avisens bagside, som vejleder børn i målgruppen i at lave mad på egen hånd. I september 2020 udgiver Børneavisen i samarbejde med Politikens Forlag en kogebagebog med et udvalg af opskrifter fra avisen. 

Avisens opbygning bærer præg af store billeder og illustrationer, der er med til at underbygge det skrevne ord og gøre det mere forståeligt for børn.

Format 
Børneavisen udgives som en 24-siders printavis i et særligt 206x370-format, som er lidt mindre end et tabloidformat. Avisen trykkes på særligt tykt papir og på et magasintryk, der får billeder og farver til at stå klart frem. Det gøres for at kunne stå bedre i konkurrencen med computere og tablets.

Referencer

Eksterne henvisninger 
 Børneavisens officielle websted

JP/Politikens Hus
Aviser fra Danmark
Etableret i 2018
Avisen
Eurovision Song Contest 2021

Eurovision Song Contest 2021 var den 65. udgave af Eurovision Song Contest, European Broadcasting Unions (EBU) årlige sangkonkurrence for organisationens medlemmer, og det første Eurovision Song Contest siden 2019, eftersom det planlagte Eurovision i Rotterdam i maj 2020, blev aflyst den 18. marts 2020 på grund af COVID-19-pandemien.

Italien vandt konkurrencen med gruppen Måneskin og sangen "Zitti e buoni" med 524 point. De fik en 4. plads hos juryerne med 206 point, men fik en 1. plads hos seerne med 318 point. Frankrig kom på andenpladsen med 499 point and Schweiz fik tredjepladsen med 432 point.

For første gang er der fire lande som fik 0 point fra telefonstemmerne; de er Storbritannien, Tyskland, Spanien og værtslandet Holland.

Rotterdam i Holland, hvor showet skulle være afholdt i 2020, var også værtsby i 2021, eftersom Duncan Laurence vandt med sangen Arcade i 2019, og var dermed den seneste vinder af Eurovision Song Contest.

Den 20. marts 2020 meldte EBU's referencegruppe ud, at de udvalgte sange til ESC 2020 ikke vil kunne bruges i 2021, da de i mellemtiden vil være faldet for forældelsesfristen, eftersom bidrag til ESC 2021 ifølge gældende regler ikke må have været offentliggjort førend den 1. september 2020, og EBU har altså ikke i sinde at føje en undtagelse til den regel.

24 lande meddelte, at de ville stille op med den samme repræsentant fra 2020, mens 15 lande til gengæld afviste at vælge 2020's repræsentanter direkte. De valgte repræsentanter for Estland og Litauen i 2020 fortsatte med at vinde deres nationale valg igen for at repræsentere deres lande i 2021.

Semifinaler

Semifinale 1 
Af de direkte finaledeltagende lande stemte Tyskland, Italien og værtslandet Holland i denne semifinale. De lande, der gik videre til finalen, er markeret med orange.

De ti lande, som kvalificerede sig til finalen, blev annonceret i vilkårlig rækkefølge:

Tele- og jurystemmer i Semifinale 1

Semifinale 2 
Af de direkte finaledeltagende lande stemte Spanien, Storbritannien og Frankrig i denne semifinale. De lande, der gik videre til finalen, er markeret med orange.

De ti lande, som kvalificerede sig til finalen, blev annonceret i vilkårlig rækkefølge:

Tele- og jurystemmer i Semifinale 2

Finale 
I finalen var der 26 lande. 20 af landene havde kvalificeret sig til finalen fra de 2 semifinaler, mens the big five (Frankrig, Italien, Spanien, Storbritannien og Tyskland) og værtslandet (Holland) var kvalificeret til finalen på forhånd.

Tele- og jurystemmer i finalen

Noter

Eksterne henvisninger
Frederik Julius Haxthausen (officer)

Frederik Julius (von) Haxthausen af Tienhausen (f. 18 jun. 1772 - d. 4 nov. 1834) var en dansk generalkrigskommissær, officer, ordensskatmester, generalmajor og kammerherre.

Biografi 
Frederik Julius Haxthausen, blev født d. 18. juni 1772, som søn af kammerherre og oberst af kavaleriet Arnold Frederik Ludvig Haxthausen (f. 1738 d. 1813) og Vibeke f. Adeler (f. 1742 d. 1786).

Haxthausen fik i sit 15. år udnævnelse som sekondløjtnant i artillerikorpset og gennemgik derefter artillerikadetinstituttet, hvor han gjorde sig ualmindelig afholdt blandt Lærere som kammerater ved sin Flid, Elskværdighed og smukke Optræden.

I 1791 avancerede han til premierløjtnant, og i 1800 til kapitajn i artillerikorpset, men i 1805 udtrådte han af den aktive hær, tilsyneladende under påvirkning af sin farbroder Frederik Gottschalck Haxthausen, som var chef for feltkommissariatet, hvem han alt 1803 under troppesamlingen ved rensborg havde gået til hånde som "Adjunkt", og blev ansat som Sø- og Landkrigskommissær i 1. jyske distrikt.

Han vedblev i denne Stilling at fungere som adjunkt hos onklen under troppekoncentrationen i Holsten 1805-7, indtil han i slutningen af sidstnævnte år, da størstedelen af hæren droges over til Sjælland, blev selvstændig chef for den del af feltkommissariatet, der forblev i Holsten.

I 1808 udnævntes han til Generalkrigskommissær, og der blev tillige givet ham sæde i Generalkommissariatskollegiet, hvortil han nu for resten af sit liv blev knyttet, og hvor han efterhånden rykkede op fra yngst til 2. militær deputeret, fra 1814 med obersts, fra 1831 med generalmajors titel.

I 1812 udnævntes han til Kammerherre, 1828 til kommandør af Danebrog og s. A. til de kgl. ordners viceceremonimester, 1833 til ordensskatmester. Han var tillige direktør for den kongelige militære Manege.

Ægteskab og børn 
Haxthausen blev 8. August 1800 gift med Anna Beate, Baronesse Holck (f. 4. Sept. 1773 d. 16. Marts 1842), datter af Christian Frederik Baron Holck til Holckenhavn. Børn:

 Christian Holger Ludvig Haxthausen, (f. 18 Sept. 1801 - d. 2 Nov. 1860), kammerherre og herredsfoged

Død 
Haxthausen døde pludselig uden forudgående sygdom i København 4. Nov. 1834, og efterladende sig et smukt eftermæle som en sjælden elskværdig, brav og rettænkende personlighed.

Kilder 

 H.W. Harbou, "Frederik Julius Haxthausen", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog, 1894, s. 164.

Kammerherrer fra Danmark
Officerer fra Danmark
Illum Jacobi

Illum Jacobi (født 31. juli 1977) er en dansk filminstruktør som har instrueret spillefilmen "The Trouble with Nature" (2020), som han også har skrevet manuskript til, sammen med 	Hans Frederik Jacobsen.

Referencer

Eksterne henvisninger 
 

Filminstruktører fra Danmark
Rockligan

Rockligan er et kassettebånd af den svenske musikeren og komponisten Errol Norstedt fra 1996.

Kassetten indeholder mange sange fra tidligere kassetter, nogle af dem med forskellige tekster end tidligere.

I sketchen "Sven Erik Wrede" synger han lidt af teksten til "När Man Drömmer Sina Drömmar" fra kassetten Radio Abonnerad.

Sangen Jag Älskar Dig har en musikvideo der er inkluderet i VHS-filmen Privat Pirat.

"Full Gas Till Kristianstad" har den samme melodie som "Kör Igång" fra kassetten Rätt Sorts Råckenråll.

"Rock Rampage" agerer baggrundsmusik til "Inte Mina Minor" fra kassetten Scanaway.

Spor 
Alle sange skrevet og komponeret af Errol Norstedt, undtagen hvor noteret.

Sangtitler på dansk 

 Jag Älskar Dig - Jeg Elsker Dig.
 Full Gas Till Kristianstad - Fuld Gas Til Kristianstad.
 Småländsk Sommarnatt - Sommernat I Småland.
 Du Är Den Bästa I Världen - Du Er Den Bedste I Verden.
 Jag Blir Aldrig Riktigt Vuxen, Jag! - Jeg Bliver Aldrig Rigtigt Voksen, Nej!
 Nu Har Min Mage Blivit Stor - Nu Er Min Mave Blevet Stor.
 På Bara Dig - På Kun Dig.
 Vår Gamle Opel - Vores Gamle Opel.
 Ett Och Ett - Et Og Et.
 Jag Kramar Min Kudde - Jeg Kramer Min Pude.
 Om Jag Blir Lika Gammal Som Farfar - Hvis Jag Bliver Lige Så Gammel Som Farfar.
 Dyra Små Löften - Dyre Små Løfter.
 Ekorren - Egern.

Referencer

Eksterne henvisninger 

 Rockligan på Spotify, hentet d. 25 marts 2022
 Rockligan på Youtube, hentet d. 25 marts 2022
 Eddies Himmel på Luftkaffe.se, hentet d. 3 februar 2021

Eddie Meduza-album
Album fra 1996
Rätt sorts råckenråll

Rätt Sorts Råckenråll er et kassettebånd af den svenske musiker og komponist Errol Norstedt fra 1996.

Kassetten indeholder Eleganten Från Vidderna, som er en af hans mest berømte sange, og som også er navnet på dokumentarfilmen fra 2010 om ham.

Titelsangen har en musikvideo der er inkluderet i filmen Nya Tider.

"Rockabilly Boogie" er ikke densamme som på Börje Lundins Kräftkalas fra 1988.

Sangen "Hjärnan Rinner" har den alternative navn "Running Brain" på opsamlingskassetten Compendia Ultima VIII - Två Sidor fra 1998.

"Kör Igång" har den samme melodie som "Full Gas Till Kristianstad" fra kassetten Rockligan.

Spor 
Alle sange skrevet og komponeret af Errol Norstedt.

Sangtitler på dansk 

 Rätt Sorts Råckenråll - Den Rette Råckenrållen.
 Nu Ska Du Få Stryk, Ditt Svin - Nu Skal Du Blive Slået, Dit Svin.
 Hjärnan Rinner - Hjernen Rinder.
 Fittans Makt - Fissens Magt.
 Kyssa Dina Pattar - Kysse Dine Patter.
 Stäng Av Den Där Förbannade Apparaten - Sluk Den Forbandede Apparat.
 Schlö Ner'n - Slå Ham Ned.
 Kör Igång - Kom I Gang.
 Eleganten Från Vidderna - Eleganten Fra Landet.
 Spela Fortare Pöjka! - Spille Hurtigere Drenge!

Referencer

Eksterne henvisninger 

 Rätt Sorts Råckenråll på Spotify, hentet d. 25 marts 2022
 Rätt Sorts Råckenråll på Youtube, hentet d. 25 marts 2022
 Eddies Himmel på Luftkaffe.se, hentet d. 3 februar 2021

Eddie Meduza-album
Album fra 1996
Jyske mesterskab 1945-46 (fodbold)

Det jyske mesterskab i fodbold 1945-46 var den 48. udgave af turneringen om det jyske mesterskab i fodbold for herrer organiseret af Jysk Boldspils-Union. Turneringen blev vundet af AGF for 11. gang, hvilket var en tangering af AaBs rekord for flest titler. Herning Fremad kvalificerede sig til finalen for første gang.<p>
Otte klubber i Danmarksturneringen 1945-46 spillede om tre pladser i slutspillet. 17 klubber i JBU Mesterrækken spillede om én plads i slutspillet. Der var ingen nedrykning, idet rækken blev udvidet tul 20 hold den følgende sæson.

JBU Mesterrækken Nordkredsen

JBU Mesterrækken Sydkredsen

JBU Mesterrækken finale 
Vinderen kvalificerede sig til semifinalerne og til Kvalifikation til 3. Division.

Slutspil

Kvalifikation

{| class="wikitable table"
|-
! Hold til slutspil
! Kvalificeret som
! Øvrige deltagere
|-
| Herning Fremad || Bedst placerede hold JBU Mesterrækken ||
|-
| AGF || Bedst placerede JBU-hold i 1. division || AaB
|-
| Randers Freja || Bedst placerede JBU-hold i 2. division || Esbjerg fB, Aalborg Chang og Vejen SF
|-
| Vejle BK || Bedst placerede JBU-hold i 3. division || Horsens fS
|-
|}

Semifinaler

Finale

Finale - omkamp

Kilder

Se også 
Danmarksmesterskabet
Provinsmesterskabsturneringen

Fodboldturneringer i Danmark
Britt Jensen

Britt Jensen (født 1970) er en dansk socialdemokratisk politiker, der fra 2020 har været Rødovres borgmester.

Referencer 

Borgmestre i Danmark 2018-2021
Borgmestre fra Socialdemokraterne
Borgmestre i Danmark 2022-2025
Scanaway

Scanaway er et kassettebånd af den svenske musiker og komponist Errol Norstedt fra 1996.

Kassetten indeholder nogle instrumental sange fra tidligere kassetter og Alla Tiders Fyllekalas fra kassetten Hej Hitler! fra 1985.

Sangene Då Tar Jag Mig En Kôpp og Ding New Wave har en musikvideo der sangene erstatter hindanden der er inkluderet i filmen Nya Tider.

"Inte Mina Minor" har "Rock Rampage" fra Rockligan som baggrundsmusik.

Spor 
Alle sange skrevet og komponeret af Errol Norstedt, undtagen hvor noteret.

Sangtitler på dansk 

 Ronka Ronka Ronka Ronka Ronka - Spille Spille Spille Spille Spille.
 Aj Som Faen - Aj For Fanden.
 Polisman Karl Karlsson - Politimand Karl Karlsson.
 Kom Hit Ska Du Få Stryk - Kom Her Skal Du Blive Slået.
 Olof Palme Var En Idiot - Olof Palme Hvor En Idiot.
 Då Tar Jag Mig En Kôpp - Jeg Tager Mig En Kop.
 Alla Tiders Fyllekalas - Alle Tiders Drukfest.
 Rycka I Min Dolle - Rykke I Min Tissemand.
 Inte Mina Minor - Ikke Mine Miner.

Referencer

Eksterne henvisninger 

 Scanaway på Spotify, hentet d. 25 marts 2022
 Scanaway på Youtube, hentet d. 25 marts 2022
 Eddies Himmel på Luftkaffe.se, hentet d. 3 februar 2021

Eddie Meduza-album
Album fra 1996
Kristiansand Ishockeyklubb

Kristiansand Ishockeyklubb er en norsk ishockeyklub fra Kristiansand oprettet 26. Oktober 1992. Klubben spiller deres hjemmekamp i Idda Arena. De spiller nu i Norges ishockey andendivision for mænd .

Eksterne links 
 Kristiansand Ishockeyklub hjemmeside 

Ishockeyklubber i Norge
Etableret i 1992
Ishockeyklubb